nibzard/narodne-novine-full-text-markdown huggingface dataset:
## Zakon o izmjenama i dopunama Zakona o provedbi Uredbe (EZ) br. 689/2008 Europskoga parlamenta i Vijeća o izvozu i uvozu opasnih kemikalija

### NN 25/2013 (28.2.2013.), Zakon o izmjenama i dopunama Zakona o provedbi Uredbe (EZ) br. 689/2008 Europskoga parlamenta i Vijeća o izvozu i uvozu opasnih kemikalija

HRVATSKI SABOR

410

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O PROVEDBI UREDBE (EZ) BR. 689/2008 EUROPSKOGA PARLAMENTA I VIJEĆA O IZVOZU I UVOZU OPASNIH KEMIKALIJA

Proglašavam Zakon o izmjenama i dopunama Zakona o provedbi Uredbe (EZ) br. 689/2008 Europskoga parlamenta i Vijeća o izvozu i uvozu opasnih kemikalija, koji je Hrvatski sabor donio na sjednici 15. veljače 2013. godine.

Klasa: 011-01/13-01/34

Urbroj: 71-05-03/1-13-2

Zagreb, 21. veljače 2013.

Predsjednik

Republike Hrvatske

Ivo Josipović, v. r.

ZAKON

O IZMJENAMA I DOPUNAMA ZAKONA O PROVEDBI UREDBE (EZ) BR. 689/2008 EUROPSKOGA PARLAMENTA I VIJEĆA O IZVOZU I UVOZU OPASNIH KEMIKALIJA

Članak 1.

U Zakonu o provedbi Uredbe (EZ) br. 689/2008 Europskoga parlamenta i Vijeća o izvozu i uvozu opasnih kemikalija (»Narodne novine«, br. 139/10.) u članku 3. stavku 1. riječ: »zdravstvo« zamjenjuje se riječju: »zdravlje«.

Iza stavka 1. dodaju se novi stavci 2. i 3. koji glase:

»Za provedbu posebnih stručnih poslova i savjetovanja Ministarstva, ministar nadležan za zdravlje (u daljnjem tekstu: ministar) može ovlastiti drugo tijelo.

Ministar je ovlašten donijeti pravilnike, naredbe i naputke za provedbu pravno obvezujućih akata Europske unije donesenih na temelju Uredbe (EZ) br. 689/2008.«.

Dosadašnji stavak 2. postaje stavak 4.

Članak 2.

U članku 4. dodaje se stavak 2. koji glasi:

»U obavljanju zadaća iz stavka 1. ovoga članka Ministarstvo surađuje s Hrvatskim zavodom za toksikologiju i antidoping.«.

Članak 3.

U cijelom tekstu Zakona o provedbi Uredbe (EZ) br. 689/2008 Europskoga parlamenta i Vijeća o izvozu i uvozu opasnih kemikalija (»Narodne novine«, br. 139/10.) riječi: »Uredba 689/2008/EZ« zamjenjuju se riječima: »Uredba (EZ) br. 689/2008«, u odgovarajućem padežu.

Članak 4.

Ovaj Zakon objavit će se u »Narodnim novinama«, a stupa na snagu danom pristupanja Republike Hrvatske Europskoj uniji.

Klasa: 022-03/13-01/13

Zagreb, 15. veljače 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 25/2013-410
## Uredba o izmjeni Uredbe o plaćama, dodacima i naknadama u službi vanjskih poslova

### NN 25/2013 (28.2.2013.), Uredba o izmjeni Uredbe o plaćama, dodacima i naknadama u službi vanjskih poslova

VLADA REPUBLIKE HRVATSKE

416

Na temelju članka 50. stavka 1. Zakona o vanjskim poslovima (»Narodne novine«, broj 48/96), Vlada Republike Hrvatske je na sjednici održanoj 28. veljače 2013. godine donijela

UREDBU

O IZMJENI UREDBE O PLAĆAMA, DODACIMA I NAKNADAMA U SLUŽBI VANJSKIH POSLOVA

Članak 1.

U Uredbi o plaćama, dodacima i naknadama u službi vanjskih poslova (»Narodne novine«, br. 22/2003, 48/2003, 39/2006 i 36/2007), Prilog I. pod nazivom: »Koeficijent polazne osnovice složenosti poslova prema diplomatskim, konzularnim i administrativno-tehničkim zvanjima u predstavništvima Republike Hrvatske u inozemstvu« zamjenjuje se novim Prilogom I. koji je sastavni dio ove Uredbe.

Članak 2.

Ova Uredba objavit će se u »Narodnim novinama«, a stupa na snagu 1. ožujka 2013. godine.

Klasa: 022-03/13-03/27

Urbroj: 50301-09/09-13-2

Zagreb, 28. veljače 2013.

Predsjednik

Zoran Milanović, v. r.

PRILOG I.

KOEFICIJENT POLAZNE OSNOVICE SLOŽENOSTI POSLOVA PREMA DIPLOMATSKIM, KONZULARNIM I ADMINISTRATIVNO-TEHNIČKIM ZVANJIMA U PREDSTAVNIŠTVIMA REPUBLIKE HRVATSKE U INOZEMSTVU

|  |  |
| --- | --- |
| DIPLOMATSKO OSOBLJE | KOEFICIJENT POLAZNE OSNOVICE |
| Veleposlanik – šef predstavništva | 5,335 |
| Veleposlanik – zamjenik šefa diplomatske misije | 4,656 |
| Stalni otpravnik poslova | 4,365 |
| Opunomoćeni ministar | 4,268 |
| Ministar savjetnik | 3,977 |
| Savjetnik | 3,492 |
| Tajnik I | 3,104 |
| Tajnik II | 2,910 |
| Tajnik III | 2,716 |
| Ataše | 2,522 |
| Administrativni ataše | 2,425 |
| ADMINISTRATIVNO-TEHNIČKO OSOBLJE |  |
| Tajnica – prevoditelj | 2,619 |
| Viši stručni referent | 2,328 |
| Administrativni referent | 2,231 |
| Djelatnik sigurnosti, domar, vozač | 2,231 |

|  |  |
| --- | --- |
| KONZULARNO OSOBLJE | KOEFICIJENT POLAZNE OSNOVICE |
| Šef konzularnog predstavništva: |  |
| – Generalni konzul | 4,656 |
| – Konzul | 4,171 |
| Konzul savjetnik | 3,395 |
| Konzul I | 3,007 |
| Konzul II | 2,813 |
| Konzul III | 2,619 |
| Vicekonzul | 2,425 |
| Administrativno-tehničko osoblje |  |
| Tajnica – prevoditelj | 2,522 |
| Viši stručni referent | 2,231 |
| Administrativni referent | 2,134 |
| Djelatnik sigurnosti, domar, vozač | 2,134 |

25 28.02.2013 Uredba o izmjeni Uredbe o plaćama, dodacima i naknadama u službi vanjskih poslova

Uredba, NN 25/2013-416
## Uredba o izmjeni Uredbe o vrijednosti koeficijenta osobnog čina za izračun plaće djelatne vojne osobe

### NN 25/2013 (28.2.2013.), Uredba o izmjeni Uredbe o vrijednosti koeficijenta osobnog čina za izračun plaće djelatne vojne osobe

VLADA REPUBLIKE HRVATSKE

417

Na temelju članka 169. stavka 8. Zakona o službi u Oružanim snagama Republike Hrvatske (»Narodne novine« br. 33/2002, 58/2002, 175/2003, 136/2004, 76/2007, 88/2009 i 124/2009), Vlada Republike Hrvatske je na sjednici održanoj 28. veljače 2013. godine donijela

UREDBU

O IZMJENI UREDBE O VRIJEDNOSTI KOEFICIJENTA OSOBNOG ČINA ZA IZRAČUN PLAĆE DJELATNE VOJNE OSOBE

Članak 1.

U Uredbi o vrijednosti koeficijenta osobnog čina za izračun plaće djelatne vojne osobe (»Narodne novine« broj 46/2008), članak 2. mijenja se i glasi:

»Koeficijenti osobnog čina su:

general zbora (admiral)                     5,335

general pukovnik (viceadmiral)          4,656

general bojnik (kontraadmiral)           3,880

brigadni general (komodor)               3,298

brigadir (kapetan bojnog broda)        2,619

pukovnik (kapetan fregate)               2,231

bojnik (kapetan korvete)                  2,037

satnik (poručnik bojnog broda)        1,746

natporučnik (poručnik fregate)         1,697

poručnik (poručnik korvete)            1,649

časnički namjesnik                          1,746

stožerni narednik                            1,600

nadnarednik                                   1,503

narednik                                        1,406

desetnik                                         1,358

skupnik                                          1,309

razvodnik                                       1,261

pozornik                                         1,212

vojnik                                              1,164

Članak 2.

Ova Uredba objavit će se u »Narodnim novinama«, a stupa na snagu 1. ožujka 2013. godine.

Klasa: 022-03/13-03/26

Urbroj: 50301-09/09-13-2

Zagreb, 28. veljače 2013.

Predsjednik

Zoran Milanović, v. r.

25 28.02.2013 Uredba o izmjeni Uredbe o vrijednosti koeficijenta osobnog čina za izračun plaće djelatne vojne osobe

Uredba, NN 25/2013-417
## Odluka o visini osnovice za obračun plaće državnih dužnosnika

### NN 25/2013 (28.2.2013.), Odluka o visini osnovice za obračun plaće državnih dužnosnika

VLADA REPUBLIKE HRVATSKE

418

Na temelju članka 12. stavka 2. Zakona o obvezama i pravima državnih dužnosnika (»Narodne novine«, br. 101/98, 135/98, 105/99, 25/2000, 73/2000, 30/2001, 59/2001, 114/2001, 153/2002, 154/2002, 163/2003, 16/2004, 30/2004, 105/2004, 187/2004, 92/2005, 121/2005, 151/2005, 135/2006, 141/2006, 17/2007, 34/2007, 82/2007, 107/2007, 60/2008, 38/2009 i 150/2011), Vlada Republike Hrvatske je na sjednici održanoj 28. veljače 2013. godine donijela

ODLUKU

O VISINI OSNOVICE ZA OBRAČUN PLAĆE DRŽAVNIH DUŽNOSNIKA

I.

Osnovica za obračun plaće državnih dužnosnika utvrđuje se u visini od 4.491,236 kuna bruto i primjenjuje se od 1. ožujka 2013. godine, počevši s plaćom za mjesec ožujak 2013. godine, koja će biti isplaćena u mjesecu travnju 2013. godine.

II.

Stupanjem na snagu ove Odluke prestaje važiti Odluka o visini osnovice za obračun plaće državnih dužnosnika (»Narodne novine«, broj 83/2009).

III.

Ova Odluka objavit će se u »Narodnim novinama«, a stupa na snagu 1. ožujka 2013. godine.

Klasa: 022-03/13-04/75

Urbroj: 50301-09/09-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 25/2013-418
## Odluka o visini osnovice za obračun plaće sudaca i drugih pravosudnih dužnosnika

### NN 25/2013 (28.2.2013.), Odluka o visini osnovice za obračun plaće sudaca i drugih pravosudnih dužnosnika

VLADA REPUBLIKE HRVATSKE

419

Na temelju članka 4. stavka 2. Zakona o plaćama sudaca i drugih pravosudnih dužnosnika (»Narodne novine«, br. 10/99, 25/2000, 30/2001, 59/2001, 114/2001, 116/2001, 64/2002, 153/2002, 154/2002, 17/2004, 146/2008, 39/2009, 14/2011, 12/2012 i 143/2012), Vlada Republike Hrvatske je na sjednici održanoj 28. veljače 2013. godine donijela

ODLUKU

O VISINI OSNOVICE ZA OBRAČUN PLAĆE SUDACA I DRUGIH PRAVOSUDNIH DUŽNOSNIKA

I.

Osnovica za obračun plaće sudaca i drugih pravosudnih dužnosnika utvrđuje se u visini od 4.727,615 kuna bruto i primjenjuje se od 1. ožujka 2013. godine, počevši s plaćom za mjesec ožujak 2013. godine, koja će biti isplaćena u mjesecu travnju 2013. godine.

II.

Stupanjem na snagu ove Odluke prestaje važiti Odluka o visini osnovice za obračun plaće sudaca i drugih pravosudnih dužnosnika (»Narodne novine«, broj 40/2009).

III.

Ova Odluka objavit će se u »Narodnim novinama«, a stupa na snagu 1. ožujka 2013. godine.

Klasa: 022-03/13-04/74

Urbroj: 50301-09/09-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 25/2013-419
## Odluka o izmjeni Odluke o utvrđivanju plaće ravnatelja i zamjenika ravnatelja sigurnosno-obavještajnih agencija, predstojnika i zamjenika predstojnika Ureda Vijeća za nacionalnu sigurnost

### NN 25/2013 (28.2.2013.), Odluka o izmjeni Odluke o utvrđivanju plaće ravnatelja i zamjenika ravnatelja sigurnosno-obavještajnih agencija, predstojnika i zamjenika predstojnika Ureda Vijeća za nacionalnu sigurnost

VLADA REPUBLIKE HRVATSKE

420

Na temelju članka 72. Zakona o sigurnosno-obavještajnom sustavu Republike Hrvatske (»Narodne novine« br. 79/2006 i 105/2006), Vlada Republike Hrvatske je na sjednici održanoj 28. veljače 2013. godine donijela

ODLUKU

O IZMJENI ODLUKE O UTVRĐIVANJU PLAĆE RAVNATELJA I ZAMJENIKA RAVNATELJA SIGURNOSNO-OBAVJEŠTAJNIH AGENCIJA, PREDSTOJNIKA I ZAMJENIKA PREDSTOJNIKA UREDA VIJEĆA ZA NACIONALNU SIGURNOST

I.

U Odluci o utvrđivanju plaće ravnatelja i zamjenika ravnatelja sigurnosno-obavještajnih agencija, predstojnika i zamjenika predstojnika Ureda Vijeća za nacionalnu sigurnost (»Narodne novine« broj 132/2006), u točki I. podstavcima 1., 2. i 3. koeficijent: »6,42« zamjenjuje se koeficijentom: »6,227«.

U podstavcima 4, 5. i 6. koeficijent: »5,27« zamjenjuje se koeficijentom: »5,112«.

II.

Ova Odluka objavit će se u »Narodnim novinama«, a stupa na snagu 1. ožujka 2013. godine.

Klasa: 022-03/13-04/73

Urbroj: 50301-09/09-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 25/2013-420
## Odluka o izmjeni Odluke o utvrđivanju plaće ravnatelja Zavoda za sigurnost informacijskih sustava i Operativno-tehničkog centra za nadzor telekomunikacija

### NN 25/2013 (28.2.2013.), Odluka o izmjeni Odluke o utvrđivanju plaće ravnatelja Zavoda za sigurnost informacijskih sustava i Operativno-tehničkog centra za nadzor telekomunikacija

VLADA REPUBLIKE HRVATSKE

421

Na temelju članka 17., članka 22. stavka 3. i članka 72. Zakona o sigurnosno-obavještajnom sustavu Republike Hrvatske (»Narodne novine«, br. 79/2006 i 105/2006), Vlada Republike Hrvatske je na sjednici održanoj 28. veljače 2013. godine donijela

ODLUKU

O IZMJENI ODLUKE O UTVRĐIVANJU PLAĆE RAVNATELJA ZAVODA ZA SIGURNOST INFORMACIJSKIH SUSTAVA I OPERATIVNO--TEHNIČKOG CENTRA ZA NADZOR TELEKOMUNIKACIJA

I.

U Odluci o utvrđivanju plaće ravnatelja Zavoda za sigurnost informacijskih sustava i Operativno-tehničkog centra za nadzor telekomunikacija (»Narodne novine«, broj 66/2007), u točki I. podstavcima 1. i 2. koeficijent: »5,27« zamjenjuje se koeficijentom: »5,112«.

II.

Ova Odluka objavit će se u »Narodnim novinama«, a stupa na snagu 1. ožujka 2013. godine.

Klasa: 022-03/13-04/76

Urbroj: 50301-09/09-13-2

Zagreb, 28. veljače 2013.

Predsjednik

Zoran Milanović, v. r.

Odluka, NN 25/2013-421
## Rješenje o razrješenju zamjenice ministra gospodarstva

### NN 25/2013 (28.2.2013.), Rješenje o razrješenju zamjenice ministra gospodarstva

VLADA REPUBLIKE HRVATSKE

422

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 40. stavka 1. Zakona o sustavu državne uprave (»Narodne novine« broj 150/2011), Vlada Republike Hrvatske je na sjednici održanoj 21. veljače 2013. godine donijela

RJEŠENJE

O RAZRJEŠENJU ZAMJENICE MINISTRA GOSPODARSTVA

Razrješuje se TAMARA OBRADOVIĆ MAZAL dužnosti zamjenice ministra gospodarstva, s danom 1. ožujka 2013. godine, na osobni zahtjev.

Klasa: 080-02/13-02/25

Urbroj: 5030115/1-13-02

Zagreb, 21. veljače 2013.

Predsjednik

Zoran Milanović, v. r.

Rješenje, NN 25/2013-422
## Rješenje o imenovanju zamjenika ministra gospodarstva

### NN 25/2013 (28.2.2013.), Rješenje o imenovanju zamjenika ministra gospodarstva

VLADA REPUBLIKE HRVATSKE

423

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 40. stavka 1. Zakona o sustavu državne uprave (»Narodne novine« broj 150/2011), Vlada Republike Hrvatske je na sjednici održanoj 21. veljače 2013. godine donijela

RJEŠENJE

O IMENOVANJU ZAMJENIKA MINISTRA GOSPODARSTVA

Imenuje se ALEN LEVERIĆ zamjenikom ministra gospodarstva, s danom 2. ožujka 2013. godine.

Klasa: 080-02/13-01/36

Urbroj: 5030115/l-13-02

Zagreb, 21. veljače 2013.

Predsjednik

Zoran Milanović, v. r.

Rješenje, NN 25/2013-423
## Rješenje o razrješenju pomoćnika ministra gospodarstva

### NN 25/2013 (28.2.2013.), Rješenje o razrješenju pomoćnika ministra gospodarstva

VLADA REPUBLIKE HRVATSKE

424

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 41. stavka 3. Zakona o sustavu državne uprave (»Narodne novine« broj 150/2011), Vlada Republike Hrvatske je na sjednici održanoj 21. veljače 2013. godine donijela

RJEŠENJE

O RAZRJEŠENJU POMOĆNIKA MINISTRA GOSPODARSTVA

Razrješuje se ALEN LEVERIĆ dužnosti pomoćnika ministra gospodarstva, s danom 1. ožujka 2013. godine, radi odlaska na novu dužnost.

Klasa: 080-02/13-02/26

Urbroj: 5030115/1-13-02

Zagreb, 21. veljače 2013.

Predsjednik

Zoran Milanović, v. r.

Rješenje, NN 25/2013-424
## Rješenje o razrješenju pomoćnika ministra poljoprivrede

### NN 25/2013 (28.2.2013.), Rješenje o razrješenju pomoćnika ministra poljoprivrede

VLADA REPUBLIKE HRVATSKE

425

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 41. stavka 3. Zakona o sustavu državne uprave (»Narodne novine« broj 150/2011), Vlada Republike Hrvatske je na sjednici održanoj 21. veljače 2013. godine donijela

RJEŠENJE

O RAZRJEŠENJU POMOĆNIKA MINISTRA POLJOPRIVREDE

Razrješuje se mr. sc. LUKA ČULJAK dužnosti pomoćnika ministra poljoprivrede.

Klasa: 080-02/13-02/30

Urbroj: 5030115/l-13-02

Zagreb, 21. veljače 2013.

Predsjednik

Zoran Milanović, v. r.

Rješenje, NN 25/2013-425
## Rješenje o imenovanju pomoćnice ministra poljoprivrede

### NN 25/2013 (28.2.2013.), Rješenje o imenovanju pomoćnice ministra poljoprivrede

VLADA REPUBLIKE HRVATSKE

426

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 41. stavka 3. Zakona o sustavu državne uprave (»Narodne novine« broj 150/2011), Vlada Republike Hrvatske je na sjednici održanoj 21. veljače 2013. godine donijela

RJEŠENJE

O IMENOVANJU POMOĆNICE MINISTRA POLJOPRIVREDE

Imenuje se DAVORKA HAJDUKOVIĆ pomoćnicom ministra poljoprivrede.

Klasa: 080-02/13-01/41

Urbroj: 5030115/l-13-02

Zagreb, 21. veljače 2013.

Predsjednik

Zoran Milanović, v. r.

Rješenje, NN 25/2013-426
## Rješenje o razrješenju vršitelja dužnosti ravnatelja Hrvatskog centra za razminiranje

### NN 25/2013 (28.2.2013.), Rješenje o razrješenju vršitelja dužnosti ravnatelja Hrvatskog centra za razminiranje

VLADA REPUBLIKE HRVATSKE

427

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 6. stavka 1. Uredbe o osnivanju Hrvatskog centra za razminiranje (»Narodne novine« br. 24/98, 32/98, 150/98, 58/2000, 18/2002, 10/2004, 79/2005, 81/2008, 37/2011 i 70/2012), Vlada Republike Hrvatske je na sjednici održanoj 21. veljače 2013. godine donijela

RJEŠENJE

O RAZRJEŠENJU VRŠITELJA DUŽNOSTI RAVNATELJA HRVATSKOG CENTRA ZA RAZMINIRANJE

Razrješuje se MILJENKO VAHTARIĆ dužnosti vršitelja dužnosti ravnatelja Hrvatskog centra za razminiranje.

Klasa: 080-02/13-02/20

Urbroj: 5030115/l-13-02

Zagreb, 21. veljače 2013.

Predsjednik

Zoran Milanović, v. r.

Rješenje, NN 25/2013-427
## Rješenje o imenovanju ravnatelja Hrvatskog centra za razminiranje

### NN 25/2013 (28.2.2013.), Rješenje o imenovanju ravnatelja Hrvatskog centra za razminiranje

VLADA REPUBLIKE HRVATSKE

428

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 6. stavka l. Uredbe o osnivanju Hrvatskog centra za razminiranje (»Narodne novine« br. 24/98, 32/98, 150/98, 58/2000, 18/2002, 10/2004, 79/2005, 81/2008, 37/2011 i 70/2012), Vlada Republike Hrvatske je na sjednici održanoj 21. veljače 2013. godine donijela

RJEŠENJE

O IMENOVANJU RAVNATELJA HRVATSKOG CENTRA ZA RAZMINIRANJE

Imenuje se DRAŽEN JAKOPEC ravnateljem Hrvatskog centra za razminiranje.

Klasa: 080-02/13-01/25

Urbroj: 5030115/1-13-03

Zagreb, 21. veljače 2013.

Predsjednik

Zoran Milanović, v. r.

Rješenje, NN 25/2013-428
## Rješenje o razrješenju člana Upravnog odbora Hrvatske agencije za malo gospodarstvo i investicije

### NN 25/2013 (28.2.2013.), Rješenje o razrješenju člana Upravnog odbora Hrvatske agencije za malo gospodarstvo i investicije

VLADA REPUBLIKE HRVATSKE

429

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 17. stavka 2. Zakona o poticanju razvoja malog gospodarstva (»Narodne novine« br. 29/2002, 63/2007 i 53/2012), Vlada Republike Hrvatske je na sjednici održanoj 21. veljače 2013. godine donijela

RJEŠENJE

O RAZRJEŠENJU ČLANA UPRAVNOG ODBORA HRVATSKE AGENCIJE ZA MALO GOSPODARSTVO I INVESTICIJE

Razrješuje se mr. sc. NEBOJŠA KOHAROVIĆ dužnosti člana Upravnog odbora Hrvatske agencije za malo gospodarstvo i investicije, na koju je imenovan na prijedlog prve potpredsjednice Vlade Republike Hrvatske i ministrice vanjskih i europskih poslova.

Klasa: 080-02/13-02/27

Urbroj: 5030115/l-13-02

Zagreb, 21. veljače 2013.

Predsjednik

Zoran Milanović, v. r.

Rješenje, NN 25/2013-429
## Rješenje o imenovanju člana Upravnog odbora Hrvatske agencije za malo gospodarstvo i investicije

### NN 25/2013 (28.2.2013.), Rješenje o imenovanju člana Upravnog odbora Hrvatske agencije za malo gospodarstvo i investicije

VLADA REPUBLIKE HRVATSKE

430

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 17. stavka 2. Zakona o poticanju razvoja malog gospodarstva (»Narodne novine« br. 29/2002, 63/2007 i 53/2012), Vlada Republike Hrvatske je na sjednici održanoj 21. veljače 2013. godine donijela

RJEŠENJE

O IMENOVANJU ČLANA UPRAVNOG ODBORA HRVATSKE AGENCIJE ZA MALO GOSPODARSTVO I INVESTICIJE

Imenuje se JOŠKO KLISOVIĆ članom Upravnog odbora Hrvatske agencije za malo gospodarstvo i investicije, na prijedlog prve potpredsjednice Vlade Republike Hrvatske i ministrice vanjskih i europskih poslova.

Klasa: 080-02/13-01/38

Urbroj: 5030115/1-13-03

Zagreb, 21. veljače 2013.

Predsjednik

Zoran Milanović, v. r.

Rješenje, NN 25/2013-430
## Rješenje o razrješenju člana Upravnog vijeća Zavoda za obnovu Dubrovnika

### NN 25/2013 (28.2.2013.), Rješenje o razrješenju člana Upravnog vijeća Zavoda za obnovu Dubrovnika

VLADA REPUBLIKE HRVATSKE

431

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 14a. stavka 3. Zakona o obnovi ugrožene spomeničke cjeline Dubrovnika (»Narodne novine« br. 21/86, 33/89, 29/93 i 128/99), Vlada Republike Hrvatske je na sjednici održanoj 21. veljače 2013. godine donijela

RJEŠENJE

O RAZRJEŠENJU ČLANA UPRAVNOG VIJEĆA ZAVODA ZA OBNOVU DUBROVNIKA

Razrješuje se ZLATKO UZELAC dužnosti člana Upravnog vijeća Zavoda za obnovu Dubrovnika.

Klasa: 080-02/13-02/28

Urbroj: 5030115/l-13-02

Zagreb, 21. veljače 2013.

Predsjednik

Zoran Milanović, v. r.

Rješenje, NN 25/2013-431
## Rješenje o imenovanju članice Upravnog vijeća Zavoda za obnovu Dubrovnika

### NN 25/2013 (28.2.2013.), Rješenje o imenovanju članice Upravnog vijeća Zavoda za obnovu Dubrovnika

VLADA REPUBLIKE HRVATSKE

432

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 14a. stavka 3. Zakona o obnovi ugrožene spomeničke cjeline Dubrovnika (»Narodne novine« br. 21/86, 33/89, 29/93 i 128/99), Vlada Republike Hrvatske je na sjednici održanoj 21. veljače 2013. godine donijela

RJEŠENJE

O IMENOVANJU ČLANICE UPRAVNOG VIJEĆA ZAVODA ZA OBNOVU DUBROVNIKA

Imenuje se SANJA ŠABAN članicom Upravnog vijeća Zavoda za obnovu Dubrovnika.

Klasa: 080-02/13-01/39

Urbroj: 5030115/l-13-03

Zagreb, 21. veljače 2013.

Predsjednik

Zoran Milanović, v. r.

Rješenje, NN 25/2013-432
## Pravilnik o izmjenama Pravilnika o obliku i sadržaju potvrde o krajnjem korisniku za uvoz robe vojne namjene i nevojnih ubojnih sredstava za komercijalne svrhe

### NN 26/2013 (1.3.2013.), Pravilnik o izmjenama Pravilnika o obliku i sadržaju potvrde o krajnjem korisniku za uvoz robe vojne namjene i nevojnih ubojnih sredstava za komercijalne svrhe

MINISTARSTVO GOSPODARSTVA

434

Na temelju članka 10. stavka 2. Zakona o izvozu i uvozu robe vojne namjene i nevojnih ubojnih sredstava (»Narodne novine« broj 86/2008), ministar nadležan za gospodarstvo, donosi

PRAVILNIK

O IZMJENAMA PRAVILNIKA O OBLIKU I SADRŽAJU POTVRDE O KRAJNJEM KORISNIKU ZA UVOZ ROBE VOJNE NAMJENE I NEVOJNIH UBOJNIH SREDSTAVA ZA KOMERCIJALNE SVRHE

Članak 1.

U preambuli Pravilnika o obliku i sadržaju dozvole za pružanje usluge za robu vojne namjene (»Narodne novine« broj 1/2009, u daljnjem tekstu: Pravilnik), riječi: »ministar gospodarstva, rada i poduzetništva«, zamjenjuju se riječima: »ministar nadležan za gospodarstvo«.

Članak 2.

U članku 2. stavku 1. Pravilnika, riječi: »Ministarstvo gospodarstva, rada i poduzetništva«, zamjenjuju se riječima: »Ministarstvo gospodarstva«, a riječi: »podnosi se na obrascu MG-ZEUC« zamjenjuju se riječima: »podnosi se na obrascu MG-ZEUC koji je izmijenjen i sastavni je dio Pravilnika o izmjenama Pravilnika o obliku i sadržaju potvrde o krajnjem korisniku za uvoz robe vojne namjene i nevojnih ubojnih sredstava za komercijalne svrhe«.

Članak 3.

U čalnku 3. Pravilnika riječi: »propisan je obrascem MG-EUC«, zamjenjuju se riječima: »podnosi se na obrascu MG-EUC koji je izmijenjen i sastavni je dio Pravilnika o izmjenama Pravilnika o obliku i sadržaju potvrde o krajnjem korisniku za uvoz robe vojne namjene i nevojnih ubojnih sredstava za komercijalne svrhe«.

Članak 4.

U članku 4. Pravilnika riječi: »Ministarstvo gospodarstva, rada i poduzetništva«, zamjenjuju se riječima: »Ministarstvo gospodarstva«.

Članak 5.

U članku 5. Pravilnika riječi: »danom objave«, zamjenjuju se riječima: »u roku od osam dana od dana objave«.

Klasa: 011-01/13-01/12

Urbroj: 526-04-01-01-02/4-13-11

Zagreb, 11. veljače 2013.

Ministar gospodarstva

Ivan Vrdoljak, v. r.

![](dodatni/424830.jpg)

![](dodatni/424831.jpg)

26 01.03.2013 Pravilnik o izmjenama Pravilnika o obliku i sadržaju potvrde o krajnjem korisniku za uvoz robe vojne namjene i nevojnih ubojnih sredstava za komercijalne svrhe

Pravilnik, NN 26/2013-434
## Pravilnik o izmjenama Pravilnika o sadržaju i načinu vođenja očevidnika pružatelja usluga za robu vojne namjene

### NN 26/2013 (1.3.2013.), Pravilnik o izmjenama Pravilnika o sadržaju i načinu vođenja očevidnika pružatelja usluga za robu vojne namjene

MINISTARSTVO GOSPODARSTVA

435

Na temelju članka 29. stavka 3. Zakona o izvozu i uvozu robe vojne namjene i nevojnih ubojnih sredstava (»Narodne novine« broj 86/2008), ministar nadležan za gospodarstvo, donosi

PRAVILNIK

O IZMJENAMA PRAVILNIKA O SADRŽAJU I NAČINU VOĐENJA OČEVIDNIKA PRUŽATELJA USLUGA ZA ROBU VOJNE NAMJENE

Članak 1.

U preambuli Pravilnika o sadržaju i načinu vođenja Očevidnika pružatelja usluga za robu vojne namjene (»Narodne novine« broj 1/2009, u daljnjem tekstu: Pravilnik), riječi: »ministar gospodarstva, rada i poduzetništva«, zamjenjuju se riječima: »ministar nadležan za gospodarstvo«.

Članak 2.

U članku 3. stavku 1. Pravilnika, riječi: »u roku 15 dana«, zamjenjuju se riječima: »u roku od 30 dana«.

U stavku 2. Pravilnika, riječi: »pisana, usmena ili putem telefona«, zamjenjuju se riječima: »pisanim putem, putem elektroničke pošte ili usmenim putem, a o čemu će biti sačinjena službena bilješka«.

Članak 3.

U članku 5. stavku 1. riječi: »Ministarstvo gospodarstva, rada i poduzetništva«, zamjenjuju se riječima: »Ministarstvo gospodarstva«.

Članak 4.

U članku 6. Pravilnika riječi: »danom objave«, zamjenjuju se riječima: »u roku od osam dana od dana objave«.

Klasa: 011-01/13-01/12

Urbroj: 526-04-01-01-02/4-13-6

Zagreb, 11. veljače 2013.

Ministar gospodarstva

Ivan Vrdoljak, v. r.

Pravilnik, NN 26/2013-435
## Pravilnik o izmjenama Pravilnika o obliku i sadržaju dozvole za izvoz odnosno uvoz robe vojne namjene i nevojnih ubojnih sredstava za komercijalne svrhe

### NN 26/2013 (1.3.2013.), Pravilnik o izmjenama Pravilnika o obliku i sadržaju dozvole za izvoz odnosno uvoz robe vojne namjene i nevojnih ubojnih sredstava za komercijalne svrhe

MINISTARSTVO GOSPODARSTVA

436

Na temelju članka 8. stavka 3. Zakona o izvozu i uvozu robe vojne namjene i nevojnih ubojnih sredstava (»Narodne novine« broj 86/2008), ministar nadležan za gospodarstvo, donosi

PRAVILNIK

O IZMJENAMA PRAVILNIKA O OBLIKU I SADRŽAJU DOZVOLE ZA IZVOZ ODNOSNO UVOZ ROBE VOJNE NAMJENE I NEVOJNIH UBOJNIH SREDSTAVA ZA KOMERCIJALNE SVRHE

Članak 1.

U preambuli Pravilnika o obliku i sadržaju dozvole za izvoz odnosno uvoz robe vojne namjene i nevojnih ubojnih sredstava za komercijalne svrhe (»Narodne novine« broj 1/2009, u daljnjem tekstu: Pravilnik), riječi: »ministar gospodarstva, rada i poduzetništva«, zamjenjuju se riječima: »ministar nadležan za gospodarstvo«.

Članak 2.

U članku 2. stavku 1. Pravilnika, riječi: »Ministarstvo gospodarstva, rada i poduzetništva«, zamjenjuju se riječima: »Ministarstvo gospodarstva«.

Članak 3

U članku 3. stavku 1. Pravilnika riječi: »propisan je obrascem MG-DI« zamjenjuju se riječima: »propisan je obrascem MG-DI koji je izmijenjen i sastavni je dio Pravilnika o izmjenama Pravilnika o obliku i sadržaju dozvole za izvoz odnosno uvoz robe vojne namjene i nevojnih ubojnih sredstava za komercijalne svrhe za pružanje usluge za robu vojne namjene«.

U stavku 2. Pravilnika riječi: »propisan je obrascem MG-DU« zamjenjuju se riječima: »propisan je obrascem MG-DU koji je izmijenjen i sastavni je dio Pravilnika o izmjenama Pravilnika o obliku i sadržaju dozvole za izvoz odnosno uvoz robe vojne namjene i nevojnih ubojnih sredstava za komercijalne svrhe za pružanje usluge za robu vojne namjene«.

Članak 4.

U članku 5. Pravilnika riječi: »danom objave«, zamjenjuju se riječima: »u roku od osam dana od dana objave«.

Klasa: 011-01/13-01/12

Urbroj: 526-04-01-01-02/4-13-10

Zagreb, 11. veljače 2013.

Ministar gospodarstva

Ivan Vrdoljak, v. r.

![](dodatni/424834.jpg)

![](dodatni/424835.jpg)

26 01.03.2013 Pravilnik o izmjenama Pravilnika o obliku i sadržaju dozvole za izvoz odnosno uvoz robe vojne namjene i nevojnih ubojnih sredstava za komercijalne svrhe

Pravilnik, NN 26/2013-436
## Pravilnik o izmjenama Pravilnika o sadržaju i načinu vođenja očevidnika izvoznika i uvoznika robe vojne namjene i nevojnih ubojnih sredstava

### NN 26/2013 (1.3.2013.), Pravilnik o izmjenama Pravilnika o sadržaju i načinu vođenja očevidnika izvoznika i uvoznika robe vojne namjene i nevojnih ubojnih sredstava

MINISTARSTVO GOSPODARSTVA

437

Na temelju članka 11. stavka 4. Zakona o izvozu i uvozu robe vojne namjene i nevojnih ubojnih sredstava (»Narodne novine« broj 86/2008), ministar nadležan za gospodarstvo, donosi

PRAVILNIK

O IZMJENAMA PRAVILNIKA O SADRŽAJU I NAČINU VOĐENJA OČEVIDNIKA IZVOZNIKA I UVOZNIKA ROBE VOJNE NAMJENE I NEVOJNIH UBOJNIH SREDSTAVA

Članak 1.

U preambuli Pravilnika o sadržaju i načinu vođenja Očevidnika izvoznika i uvoznika robe vojne namjene i nevojnih ubojnih sredstava (»Narodne novine« broj 1/2009, u daljnjem tekstu: Pravilnik), riječi: »ministar gospodarstva, rada i poduzetništva«, zamjenjuju se riječima: »ministar nadležan za gospodarstvo«.

Članak 2.

U članku 3. stavku 1. Pravilnika, riječi: »u roku 15 dana«, zamjenjuju se riječima: »u roku od 30 dana«.

U stavku 2. Pravilnika, riječi: »pisana, usmena ili putem telefona«, zamjenjuju se riječima: »pisanim putem, putem elektroničke pošte ili usmenim putem, a o čemu će biti sačinjena službena bilješka«.

Članak 3.

U članku 5. stavku 1. riječi: »Ministarstvo gospodarstva, rada i poduzetništva«, zamjenjuju se riječima: »Ministarstvo gospodarstva«.

Članak 4.

U članku 6. Pravilnika riječi: »danom objave«, zamjenjuju se riječima: »u roku od osam dana od dana objave«.

Klasa: 011-01/13-01/2

Urbroj: 526-04-01-01-02/4-13-5

Zagreb, 11. veljače 2013.

Ministar gospodarstva

Ivan Vrdoljak, v. r.

Pravilnik, NN 26/2013-437
## Pravilnik o izmjenama i dopunama Pravilnika o obliku i sadržaju zahtjeva i opće dozvole za izvoz robe vojne namjene iz kategorije ML 13

### NN 26/2013 (1.3.2013.), Pravilnik o izmjenama i dopunama Pravilnika o obliku i sadržaju zahtjeva i opće dozvole za izvoz robe vojne namjene iz kategorije ML 13

MINISTARSTVO GOSPODARSTVA

438

Na temelju članka 9. stavka 1. Zakona o izvozu i uvozu robe vojne namjene i nevojnih ubojnih sredstava (»Narodne novine« broj 86/2008), ministar nadležan za gospodarstvo, donosi

PRAVILNIK

O IZMJENAMA I DOPUNAMA PRAVILNIKA O OBLIKU I SADRŽAJU ZAHTJEVA I OPĆE DOZVOLE ZA IZVOZ ROBE VOJNE NAMJENE IZ KATEGORIJE ML 13

Članak 1.

U preambuli Pravilnika o obliku i sadržaju zahtjeva i opće dozvole za izvoz robe vojne namjene iz kategorije ML13 (»Narodne novine« broj 1/2009, u daljnjem tekstu: Pravilnik), riječi: »ministar gospodarstva, rada i poduzetništva«, zamjenjuju se riječima: »ministar nadležan za gospodarstvo«.

Članak 2.

U članku 2. Pravilnika, riječi: »Ministarstvo gospodarstva, rada i poduzetništva«, zamjenjuju se riječima: »Ministarstvo gospodarstva«, te riječi: »propisan obrascem MG-ZODI« zamjenjuju se riječima: »podnosi se na obrascu MG-ZODI koji je izmijenjen i sastavni je dio Pravilnika o izmjenama i dopunama Pravilnika o obliku i sadržaju zahtjeva i opće dozvole za izvoz robe vojne namjene iz kategorije ML13«.

Članak 3.

U članku 3. Pravilnika riječi: »propisan je obrascem MG-ODI«, zamjenjuju se riječima: »podnosi se na obrascu MG-ODI koji je izmijenjen i sastavni je dio Pravilnika o izmjenama i dopunama Pravilnika o obliku i sadržaju zahtjeva i opće dozvole za izvoz robe vojne namjene iz kategorije ML13«.

Članak 4.

U članku 5. Pravilnika riječi: »danom objave«, zamjenjuju se riječima: »u roku od osam dana od dana objave«.

Klasa: 011-01/13-01/12

Urbroj: 526-04-01-01-02/4-13-8

Zagreb, 11. veljače 2013.

Ministar gospodarstva

Ivan Vrdoljak, v. r.

![](dodatni/424838.jpg)

![](dodatni/424839.jpg)

26 01.03.2013 Pravilnik o izmjenama i dopunama Pravilnika o obliku i sadržaju zahtjeva i opće dozvole za izvoz robe vojne namjene iz kategorije ML 13

Pravilnik, NN 26/2013-438
## Pravilnik o izmjenama i dopunama Pravilnika o obrascu zahtjeva za izdavanje dozvole za obavljanje pružanja usluge

### NN 26/2013 (1.3.2013.), Pravilnik o izmjenama i dopunama Pravilnika o obrascu zahtjeva za izdavanje dozvole za obavljanje pružanja usluge

MINISTARSTVO GOSPODARSTVA

439

Na temelju članka 33. stavka 2. Zakona o izvozu i uvozu robe vojne namjene i nevojnih ubojnih sredstava (»Narodne novine« broj 86/2008), ministar nadležan za gospodarstvo, donosi

PRAVILNIK

O IZMJENAMA I DOPUNAMA PRAVILNIKA O OBRASCU ZAHTJEVA ZA IZDAVANJE DOZVOLE ZA OBAVLJANJE PRUŽANJA USLUGE

Članak 1.

U preambuli Pravilnika o obrascu zahtjeva za izdavanje dozvole za obavljanje pružanja usluge (»Narodne novine« broj 1/2009, u daljnjem tekstu: Pravilnik), riječi: »ministar gospodarstva, rada i poduzetništva«, zamjenjuju se riječima: »ministar nadležan za gospodarstvo«.

Članak 2.

U članku 2. stavku 1. Pravilnika, riječi: »Ministarstvo gospodarstva, rada i poduzetništva«, zamjenjuju se riječima: »Ministarstvo gospodarstva«, te riječi: »na propisanom obrascu MG-ZDPU koji je sastavni dio ovog Pravilnika« dopunjuju se riječima: na propisanom obrascu MG-ZDPU koji je izmijenjen i sastavni je dio Pravilnika o izmjenama i dpunama Pravilnika o obrascu zahtjeva za idzavanje dozvole za obavljanje pružanja usluge«.

Članak 3

U članku 3. stavak 1. podstavak 2. riječ: »-kopiju«, zamjenjuje se riječju: »-presliku«.

U stavku 1. podstavku 5. Pravilnika riječi: »-potvrdu porezne uprave o podmirenim javnim davanjima«, zamjenjuju se riječima: »-potvrdu – kojom pravna ili fizička osoba-obrtnik dokazuje da žiro račun preko kojeg posluje nije u blokadi posljednjih šest mjeseci«.

Članak 4.

U članku 5. Pravilnika riječi: »u Ministarstvu gospodarstva, rada i poduzetništva«, zamjenjuju se riječima: »u Ministarstvu gospodarstva«.

Članak 5.

U članku 6. stavku 1. Pravilnika, riječi: »u roku 15 dana«, zamjenjuju se riječima: »u roku od 30 dana«.

U stavku 2. Pravilnika, riječi: »pisana, usmena ili putem telefona«, zamjenjuju se riječima: »pisanim putem, putem elektroničke pošte ili usmenim putem, a o čemu će biti sačinjena službena bilješka«.

Članak 6.

U članku 8. Pravilnika riječi: »u Ministarstvu gospodarstva, rada i poduzetništva«, zamjenjuju se riječima: »u Ministarstvu gospodarstva«.

Članak 7.

U članku 9. Pravilnika riječi: »danom objave«, zamjenjuju se riječima: »u roku od osam dana od dana objave«.

Klasa: 011-01/13-01/12

Urbroj: 526-04-01-01-02/4-13-9

Zagreb, 11. veljače 2013.

Ministar gospodarstva

Ivan Vrdoljak, v. r.

![](dodatni/424841.jpg)

26 01.03.2013 Pravilnik o izmjenama i dopunama Pravilnika o obrascu zahtjeva za izdavanje dozvole za obavljanje pružanja usluge

Pravilnik, NN 26/2013-439
## Pravilnik o izmjenama i dopunama Pravilnika o obliku i sadržaju dozvole za pružanje usluge za robu vojne namjene

### NN 26/2013 (1.3.2013.), Pravilnik o izmjenama i dopunama Pravilnika o obliku i sadržaju dozvole za pružanje usluge za robu vojne namjene

MINISTARSTVO GOSPODARSTVA

441

Na temelju članka 32. stavka 3. Zakona o izvozu i uvozu robe vojne namjene i nevojnih ubojnih sredstava (»Narodne novine« broj 86/2008), ministar nadležan za gospodarstvo, donosi

PRAVILNIK

O IZMJENAMA I DOPUNAMA PRAVILNIKA O OBLIKU I SADRŽAJU DOZVOLE ZA PRUŽANJE USLUGE ZA ROBU VOJNE NAMJENE

Članak 1.

U preambuli Pravilnika o obliku i sadržaju dozvole za pružanje usluge za robu vojne namjene (»Narodne novine« broj 1/2009, u daljnjem tekstu: Pravilnik), riječi: »ministar gospodarstva, rada i poduzetništva«, zamjenjuju se riječima: »ministar nadležan za gospodarstvo«.

Članak 2.

U članku 2. stavku 1. Pravilnika, riječi: »Ministarstvo gospodarstva, rada i poduzetništva«, zamjenjuju se riječima: »Ministarstvo gospodarstva«.

Članak 3

U članku 4. stavku 1. Pravilnika riječi »propisan je obrascem MG-DPU«, zamjenjuju se riječima: »propisan je obrascem MG-DPU koji je izmijenjen i sastavni je dio Pravilnika o izmjenama i dopunama Pravilnika o obliku i sadržaju dozvole za pružanje usluge za robu vojne namjene«.

Članak 4.

U članku 5. Pravilnika riječi: »danom objave«, zamjenjuju se riječima: »u roku od osam dana od dana objave«.

Klasa: 011-01/13-01/12

Urbroj: 526-04-01-01-02/4-13-12

Zagreb, 11. veljače 2013.

Ministar gospodarstva

Ivan Vrdoljak, v. r.

![](dodatni/424846.jpg)

26 01.03.2013 Pravilnik o izmjenama i dopunama Pravilnika o obliku i sadržaju dozvole za pružanje usluge za robu vojne namjene

Pravilnik, NN 26/2013-441
## Odluka o katastarskoj izmjeri na području Općine Satnica Đakovačka za katastarsku općinu Gašinci

### NN 26/2013 (1.3.2013.), Odluka o katastarskoj izmjeri na području Općine Satnica Đakovačka za katastarsku općinu Gašinci

DRŽAVNA GEODETSKA UPRAVA

448

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007 i 124/2010.), Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE SATNICA ĐAKOVAČKA ZA KATASTARSKU OPĆINU GAŠINCI

1. U svrhu izrade katastra nekretnina i obnove zemljišne knjige na području Općine Satnica Đakovačka za katastarsku općinu Gašinci provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka GEOPROJEKT d.o.o., Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke GEOPROJEKT d.o.o., Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Općine Satnica Đakovačka za katastarsku općinu Gašinci dužni su do 1. svibnja 2013. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Satnica Đakovačka za katastarsku općinu Gašinci dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Osijek – Ispostava Đakovo i tvrtka GEOPROJEKT d.o.o., Zagreb, osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/13-04/01

Urbroj: 541-03-01-01/7-13-7

Zagreb, 12. veljače 2013.

Ravnatelj

dr. sc. Danko Markovinović, v. r.

Odluka, NN 26/2013-448
## Odluka o katastarskoj izmjeri na području Općine Kijevo za dio katastarske općine Kijevo

### NN 26/2013 (1.3.2013.), Odluka o katastarskoj izmjeri na području Općine Kijevo za dio katastarske općine Kijevo

DRŽAVNA GEODETSKA UPRAVA

449

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007 i 124/2010.) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE KIJEVO ZA DIO KATASTARSKE OPĆINE KIJEVO

1. U svrhu izrade katastra nekretnina i obnove zemljišne knjige na području Općine Kijevo za dio katastarske općine Kijevo provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geodetski zavod d.d. Osijek.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod d.d. Osijek, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Općine Kijevo za dio katastarske općine Kijevo dužni su do 1. listopada 2013. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Kijevo za dio katastarske općine Kijevo dužni su, do roka navedenog u točci 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Šibenik – Ispostava Knin i tvrtka Geodetski zavod d.d. Osijek, osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/12-04/34

Urbroj: 541-03-01-01/7-13-12

Zagreb, 18. veljače 2013.

Ravnatelj

dr. sc. Danko Markovinović, v. r.

Odluka, NN 26/2013-449
## Odluka o iznosu tarifnih stavki u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt GTG Vinkovci d.o.o., Kralja Zvonimira 1, Vinkovci, u Gradu Vinkovci

### NN 26/2013 (1.3.2013.), Odluka o iznosu tarifnih stavki u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt GTG Vinkovci d.o.o., Kralja Zvonimira 1, Vinkovci, u Gradu Vinkovci

HRVATSKA ENERGETSKA REGULATORNA AGENCIJA

450

Na temelju članka 11. stavka 1. podstavka 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12), Hrvatska energetska regulatorna agencija je na sjednici Upravnog vijeća održanoj 22. veljače 2013. donijela

ODLUKU

O IZNOSU TARIFNIH STAVKI U TARIFNOM SUSTAVU ZA USLUGE ENERGETSKIH DJELATNOSTI PROIZVODNJE, DISTRIBUCIJE I OPSKRBE TOPLINSKOM ENERGIJOM ZA ENERGETSKI SUBJEKT GTG VINKOVCI d.o.o., KRALJA ZVONIMIRA 1, VINKOVCI, U GRADU VINKOVCI

I.

Tarifne stavke u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom, za energetski subjekt GTG Vinkovci d.o.o., Kralja Zvonimira 1, Vinkovci, u Gradu Vinkovci, iznose kako slijedi:

|  |  |  |  |  |  |
| --- | --- | --- | --- | --- | --- |
| TARIFNE GRUPE (Tg)  (kategorija potrošnje) | TARIFNI MODELI (TM) | | TARIFNI ELEMENTI (Te) | | |
| Te1 Energija | Te2 Snaga | Te3 Naknada |
| [kn/kWh] | [kn/kW/mj] | [kn] |
| Tg2 – Industrija i poslovni potrošači na područnim toplanama (zasebnim kotlovnicama) | TM5 – zasebno mjerilo | Vrela/topla voda | 0,49 | 21,28 | 0,0 |
| TM6 – zajedničko mjerilo | Vrela/topla voda | 0,49 | 21,28 | 0,0 |
| Tg4 – Kućanstva na područnim toplanama (zasebnim kotlovnicama) | TM9 – zasebno mjerilo | | 0,43 | 21,28 | 0,0 |
| TM10 – zajedničko mjerilo | | 0,43 | 21,28 | 0,0 |

II.

Danom stupanja na snagu ove Odluke prestaje važiti Odluka o promjeni visine tarifnih stavki u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom klasa: 307-01/11-01/06, urbroj: 2188/01-01-11-3, od 30. kolovoza 2011. godine.

III.

Ova Odluka stupa na snagu osmoga dana od dana objave u »Narodnim novinama«.

Klasa: 307-01/12-01/18

Urbroj: 371-01/13-04

Zagreb, 22. veljače 2013.

Predsjednik Upravnog vijeća

Tomislav Jureković, dipl. ing., v. r.

26 01.03.2013 Odluka o iznosu tarifnih stavki u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt GTG Vinkovci d.o.o., Kralja Zvonimira 1, Vinkovci, u Gradu Vinkovci

Odluka, NN 26/2013-450
## Odluka o izmjenama i dopunama Odluke o gradskim porezima Grada Karlovca

### NN 26/2013 (1.3.2013.), Odluka o izmjenama i dopunama Odluke o gradskim porezima Grada Karlovca

GRAD KARLOVAC

451

Na temelju članka 30, 30.a, 32, 33, 35, i 36. Zakona o financiranju jedinica lokalne samouprave i uprave (»Narodne novine« 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07. i 73/08.) te članka 34. i 97. Statuta Grada Karlovca (»Glasnik Grada Karlovca« br. 7/09.), Gradsko vijeće Grada Karlovca na 34. sjednici održanoj 14. veljače 2013. godine donijelo je

ODLUKU

O IZMJENAMA I DOPUNAMA ODLUKE O GRADSKIM POREZIMA

Članak 1.

U čl. 18. Odluke o gradskim porezima VI POREZ NA TVRTKU ILI NAZIV objavljene u Glasniku Grada Karlovca 07/11. iza trećeg stavka dodaje se četvrti stavak koji glasi:

»Obveznici plaćanja poreza na tvrtku iz čl. 17. koji u tijeku jedne kalendarske godine prestaju s obavljanjem djelatnosti, porez na tvrtku plaćaju u iznosu koji je proporcionalan dijelu godine u kojem su obavljali djelatnost, pod uvjetom da je porezni obveznik prestao s obavljanjem djelatnosti prije izvršnosti poreznog rješenja za tekuću godinu.«

Članak 2.

U ostalom dijelu Odluka o gradskim porezima se ne mijenja.

Članak 3.

Ova Odluka stupa na snagu osmog dana od dana objave u »Narodnim novinama« te će se objaviti u »Glasniku Grada Karlovca«.

Klasa: 021-05/13-01/01

Urbroj: 2133/01-01/04-13-20

Karlovac, 14. veljače 2013.

Predsjednica

Gradskog vijeća Grada Karlovca

Nada Murganić, dipl. socijalni radnik, v. r.

Odluka, NN 26/2013-451
## Indeks potrošačkih cijena u siječnju 2013.

### NN 26/2013 (1.3.2013.), Indeks potrošačkih cijena u siječnju 2013.

DRŽAVNI ZAVOD ZA STATISTIKU

452

Državni zavod za statistiku objavljuje

INDEKS

POTROŠAČKIH CIJENA U SIJEČNJU 2013.

Indeks potrošačkih cijena u siječnju 2013. u odnosu na prosinac 2012. iznosi 100,1.

Klasa: 957-04/13-01/03

Broj: 555-09-07-13-2

Zagreb, 21. veljače 2013.

Ravnatelj

doc. dr. sc. Ivan Kovač, v. r.

Ostalo, NN 26/2013-452
## Indeks proizvođačkih cijena industrijski proizvoda na domaćem tržištu u siječnju 2013.

### NN 26/2013 (1.3.2013.), Indeks proizvođačkih cijena industrijski proizvoda na domaćem tržištu u siječnju 2013.

DRŽAVNI ZAVOD ZA STATISTIKU

453

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U SIJEČNJU 2013.

Indeks proizvođačkih cijena industrijskih proizvoda na domaćem tržištu u siječnju 2013. u odnosu na prosinac 2012. iznosi 99,6.

Klasa: 954-02/13-01/04

Urbroj: 555-06-04-03-01/13-02

Zagreb, 21. veljače 2013.

Ravnatelj

doc. dr. sc. Ivan Kovač, v. r.

Ostalo, NN 26/2013-453
## Ispravak Pravilnika o postupanju prema strancima

### NN 26/2013 (1.3.2013.), Ispravak Pravilnika o postupanju prema strancima

MINISTARSTVO UNUTARNJIH POSLOVA

454

Nakon izvršene usporedbe s izvornim tekstom utvrđena je pogreška u Pravilniku o postupanju prema strancima koji je objavljen u »Narodnim novinama«, broj: 14/2013. od 4. veljače 2013. godine, te se daje

ISPRAVAK

PRAVILNIKA O POSTUPANJU PREMA STRANCIMA

U Pravilniku o postupanju prema strancima (»Narodne novine«, broj: 14/2013.) u članku 4. stavku 3. umjesto riječi: »člankom 11« trebaju stajati riječi: »člankom 10«.

Iznad članka 16. u naslovu poglavlja »MJERE ZA NAPUŠTANJE REPUBLIKE HRVATSKE« umjesto brojke »2« treba stajati brojka »3«.

U članku 16. točki 14. umjesto riječi: »članka 11.« trebaju stajati riječi: »članka 10«.

U članku 68. iza riječi: »osim odredbe« trebaju stajati riječi i zarez: »članka 11.,«.

Broj: 511-01-152-61492/7-2012.

Zagreb, 20. veljače 2013.

Ministar

Ranko Ostojić, v. r.

Ostalo, NN 26/2013-454